Agt lede van VSA-familie doodgeskietPadblokkades is op paaie naby die moordtonele opgestel. Foto: AP Photo/John Minchillo Sewe volwassenes en een tienerseun is doodgeskiet. Die baba en twee ander kinders, onderskeidelik 6 maande en drie jaar oud, het die voorval oorleef. Die oorledenes is almal deel van die Rhoden-familie en is geïdentifiseer as Christopher Rhoden Sr. (40), sy 16-jarige seun Christopher Rhoden Jr., Kenneth Rhoden (44), Gary Rhoden (38), Dana Rhoden (37), Clarence “Frankie” Rhoden (20), Hannah Gilley (20) en Hanna Rhoden (19). Plaaslike owerhede het gesê die meeste van die oorledenes is in hul beddens geskiet, wat hulle laat vermoed hulle het geslaap toe hulle geskiet is. Daar is geen aanduidings dat enige van die sterftes selfmoord was nie. Mike DeWine, ŉ woordvoerder van die owerhede in Pike County, het gesê niemand is nog in verband met die moorde in hegtenis geneem nie. Dit is nie duidelik wat die motief vir die moorde was of hoeveel verdagtes betrokke was nie. DeWine wou nie onmiddellik enige inligting bekendmaak of ander wapens ook gebruik is en of enige iets uit die huise gesteel is nie.